หุ้นรพ.วิ่งยกแผง! ชู VIH-RPH- PR9 ทยานเกิน 5% รับอานิสงส์ยอดผู้ป่วยโควิดพุ่ง
หุ้นรพ.วิ่งยกแผง! ชู VIH-RPH- PR9 ทยานเกิน 5% รับอานิสงส์ยอดผู้ป่วยโควิดพุ่ง โดยวันนี้จำนวนผู้ติดเชื้อโควิดใหม่ทำนิวไฮกว่า 7 พันราย
หุ้นรพ.วิ่งยกแผง! ชู VIH-RPH- PR9 ทยานเกิน 5% รับอานิสงส์ยอดผู้ป่วยโควิดพุ่ง โดยวันนี้จำนวนผู้ติดเชื้อโควิดใหม่ทำนิวไฮกว่า 7 พันราย
8 ก.ค. 2564

ผู้สื่อข่าวรายงานว่า วันนี้ (8ก.ค.64) หุ้นกลุ่มโรงพยาบาลบวกสวนภาวะตลาด โดยดัชนี SET ณ เวลา 10.49 น. ดัขนีอยู่ที่ที่ระดับ 1,562.72 จุด ลบ 13.88 จุด หรือลดลง 0.88% ด้วยมูลค่าซื้อขาย 30,205.05 ล้านบาท โดยหุ้นกลุ่มการแพทย์ที่ปรับตัวขึ้นแรงนำโดย VIH,RPH และ PR9 ดังตารางประกอบ

โดยบริษัท ศรีวิชัยเวชวิวัฒน์ จำกัด (มหาชน) หรือ VIH ราคาหุ้น  ณ  เวลา 10.54 น. ราคาหุ้นอยู่ที่ระดับ 14.00 บาท บวก 1.00 บาท หรือเพิ่มขึ้น 7.69% ด้วยมูลค่าซื้อขาย 56.41 ล้านบาท
ด้านบริษัท โรงพยาบาลราชพฤกษ์ จำกัด (มหาชน) หรือ RPH ราคาหุ้น  ณ  เวลา 10.54 น. ราคาหุ้นอยู่ที่ระดับ 5.60 บาท บวก 0.30 บาท หรือเพิ่มขึ้น 5.66% ด้วยมูลค่าซื้อขาย 18.66  ล้านบาท
ส่วนบริษัท โรงพยาบาลพระรามเก้า จำกัด (มหาชน) หรือ PR9  ณ  เวลา 10.54 น. ราคาหุ้นอยู่ที่ระดับ 11.70 บาท บวก 0.60 บาท หรือเพิ่มขึ้น 5.41 % ด้วยมูลค่าซื้อขาย 85.31 ล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า เช้านี้หุ้นในกลุ่มโรงพยาบาลได้ปรับตัวขึ้นกันทั่วหน้า ตอบรับสถานการณ์การแพร่ระบาดไวรัสโควิด-19 ที่ไม่ดี โดยวันนี้จำนวนผู้ติดเชื้อโควิดได้ขึ้นทำนิวไฮ มีกว่า 7 พันราย ทำให้การลงทุนหุ้นในกลุ่มโรงพยาบาลในช่วงนี้ถือว่าดีสุดส่งผลให้กลุ่มโรงพยาบาลสามารถปรับตัวขึ้นมาสวนทางตลาดโดยรวมที่ปรับตัวลงไปแรงในช่วงเช้านี้
ทั้งนี้ ได้แนะนำ”ซื้อ”หุ้น บมจ.กรุงเทพดุสิตเวชการ (BDMS) ให้ราคาเป้าหมาย 29 บาท และหุ้นบมจ.เอกชัยการแพทย์ (EKH) ให้ราคาเป้าหมาย 8.40 บาท เนื่องจากราคาหุ้นยังมี upside ที่เปิดกว้าง ส่วนหุ้นบมจ.บางกอก เชน ฮอสปิทอล (BCH) และบมจ.โรงพยาบาลจุฬารัตน์ (CHG) ราคาได้ปรับขึ้นมาจนเรียกได้ว่าเต็มมูลค่าแล้ว พร้อมระบุว่า ยิ่งสถานการณ์การแพร่ระบาดไวรัสโควิด-19 แย่ลง ก็จะเป็นผลบวกต่อกลุ่มโรงพยาบาล
ด้านบล.ฟินันเซีย ไซรัส ระบุในบทวิเคราะห์ฯแนะ”ซื้อ”หุ้น BDMS ให้ราคาเป้าหมาย 29 บาท คาดกำไรไตรมาส 2/64 ที่ราว 1.8 พันล้านบาท ฟื้นตัวแรง 40% เทียบช่วงเดียวกันของปีก่อนจากรายได้บริการเกี่ยวเนื่องกับโควิด-19 ที่แข็งแกร่งจากการระบาดระลอก 3 สวนทางกลุ่ม Domestic Play อื่นที่คาดกำไรยังอ่อนแอ
ระยะสั้นแนวโน้มไตรมาส 3/64 มีโอกาสดีต่อจากโควิด-19 ที่ลากยาว และหากมองระยะยาวหลังสามารถควบคุมการระบาดได้และกลับมาเปิดประเทศจะได้อานิสงส์จากผู้ป่วยต่างชาติที่กลับมา พร้อมคาดกำไรปี 2564-2565 +14% เทียบช่วงเดียวกันของปีก่อนและ +46% เทียบช่วงเดียวกันของปีก่อนตามลำดับ